**ΕΠΕΙΓΟΥΣΑ ΑΝΑΚΟΙΝΩΣΗ**

**Τμήμα Πολιτικής Προστασίας Δήμου Αλμυρού**

Στο πλαίσιο της διαρκούς ενημέρωσης και της ευαισθητοποίησης των πολιτών, ο Δήμος Αλμυρού, επισημαίνει ότι, σύμφωνα με το  **Χάρτη Πρόβλεψης Κινδύνου Πυρκαγιάς**  που εκδίδει η  **Γενική Γραμματεία Πολιτικής Προστασίας**του **Υπουργείου Κλιματικής Κρίσης & Πολιτικής Προστασίας**,

για **αύριο ΠΑΡΑΣΚΕΥΗ 22 ΑΥΓΟΥΣΤΟΥ 2025**, προβλέπεται **πολύ υψηλός κίνδυνος πυρκαγιάς (κατηγορία κινδύνου 4)** για την περιοχή μας.

Ο Δήμος Αλμυρού :

1. Απευθύνει ισχυρή σύσταση στους πολίτες να είναι ιδιαίτερα προσεκτικοί και να αποφεύγουν ενέργειες στην ύπαιθρο που μπορούν να προκαλέσουν πυρκαγιά από αμέλεια, όπως το κάψιμο ξερών χόρτων και κλαδιών ή υπολειμμάτων καθαρισμού, η χρήση μηχανημάτων που προκαλούν σπινθήρες όπως δισκοπρίονα, συσκευές συγκόλλησης, η χρήση υπαίθριων ψησταριών, το κάπνισμα μελισσών, η ρίψη αναμμένων τσιγάρων, η κοπή και περισυλλογή χόρτων με μηχανήματα ή γεωργικούς ελκυστήρες κ.α. Επισημαίνεται ότι, η μη τήρηση των ανωτέρω, επισύρει υψηλά διοικητικά πρόστιμα σύμφωνα με τα οριζόμενα στην Πυροσβεστική Διάταξη υπ’ αριθ. 19/2024 (Τεύχος B’ 2550/30.04.2024).
2. **Ενημερώνει ότι** **ΤΟ ΔΑΣΟΣ ΚΟΥΡΙ ΘΑ ΠΑΡΑΜΕΙΝΕΙ ΚΛΕΙΣΤΟ ΚΑΙ ΑΠΑΓΟΡΕΥΕΤΑΙ Η ΕΝΤΟΣ ΑΥΤΟΥ ΔΙΕΛΕΥΣΗ, ΠΑΡΑΜΟΝΗ ΚΑΙ ΚΥΚΛΟΦΟΡΙΑ ΠΡΟΣΩΠΩΝ ΚΑΙ ΠΑΣΗΣ ΦΥΣΕΩΣ ΟΧΗΜΑΤΩΝ ΚΑΙ ΜΗΧΑΝΗΜΑΤΩΝ ΣΥΜΦΩΝΑ ΜΕ ΤΑ ΑΡΘΡΑ 129-131 ΤΟΥ Ν.4962/2022 (ΦΕΚ 82Α).**

* **Σε περίπτωση που αντιληφθούν πυρκαγιά, οι πολίτες παρακαλούνται να ειδοποιήσουν αμέσως την Πυροσβεστική Υπηρεσία στον αριθμό κλήσης 199.**
* Για περισσότερες **πληροφορίες και οδηγίες αυτοπροστασίας** από τους κινδύνους των δασικών πυρκαγιών, οι πολίτες μπορούν να επισκεφθούν την **ιστοσελίδα** Υπουργείου Κλιματικής Κρίσης και Πολιτικής Προστασίας στην ηλεκτρονική διεύθυνση [civilprotection.gov.gr](https://civilprotection.gov.gr/deltia-tupou/civilprotection.gov.gr).

-Ο ΑΝΤΙΔΗΜΑΡΧΟΣ ΠΟΛΙΤΙΚΗΣ ΠΡΟΣΤΑΣΙΑΣ-

ΓΕΩΡΓΙΟΣ ΣΠΑΝΟΣ